VikipeediA 

Hiina keel 


Hiina keel on hiina-tiibeti keelkonda kuuluv keel, mida kõneleb 
umbes 1,2 miljardit inimest peamiselt Hiina Rahvavabariigis, 
Taiwanil, Singapuris (neis maades on ta ametlik keel), Malaisias, 
Indoneesias ja mujal. Tegemist on kõnelejate arvu poolest maailma 
levinuima keelega. Hiina keel on hiina keeles (>Xia/)!lön; Hänyü 
või Zhõngwen (hiina kirjakeel)). 

Hiina keel on soovõrdne, selles puudub grammatiline sugu. 

"Hiina keel" kirjutatuna hiina kirjas 


Variandid 


Hiina keele all mõistetakse enamasti ametlikku keelt, mida Hiina Rahvavabariigis nimetatakse putonghua 

(lailiS). 


Murded 

Hiina keelel on rida murdeid, mida saab jagada põhjahiina murderühmaks (mandariini keel) ja lõunahiina 
murderühmadeks. Lõunahiina murded on lähemal vanahiina kirjakeelele, põhjahiina murded putonghua'\e. 

Murded on foneetika ja grammatika poolest nii erinevad, et eri murrete kõnelejad (näiteks mõne põhjahiina 
murde ja mõne Kantoni murderühma murde kõneleja) peavad üksteiseks arusaamiseks sageli kasutama 
kirjamärke või putonghua' d. Mõnel murdel või murderühmal on miljoneid kõnelejaid. Näiteks Shanghai 






ümbruses kõneldaval Wu murderühma murdeid kõneleb emakeelena umbes 77 miljonit inimest (rohkem kui 
prantsuse keelt või itaalia keelt). Paljud keeleteadlased peavad hiina keele murderühmi omaette keelteks 
(vähemalt kuueks eri keeleks). 

Hiina keele murdeerinevused on nii suured, et ühtsest keelest räägitakse üksnes kirjakeele ja kultuurilise 
ühtsuse tõttu. 

Kõige suurema kõnelejate arvuga (umbes 850 miljonit) on põhjahiina murderühm (Itjj iS, beifanghua, 
beifänghuä), millel põhineb ka putonghua. 

Teised tähtsamad murderühmad ja murded on 

■ Gani murderühm (20 miljonit) 

■ Hakka muderühm (30 miljonit) 

■ Jini murre (45 miljonit) 

■ Mini murderühm 

■ Min Bei murre (10 miljonit) 

■ Min Nani murre (40 miljonit), sealhulgas taivani keel (15 miljonit) 

■ Wu murderühm (sealhulgas šanghai keel (77 miljonit) 

■ Xiangi murderühm (36 miljonit) 

■ Kantoni murderühm ehk Yue murderühm (üle 80 miljoni) 

Hiina keele nimetused hiina keeles 


Hiina keeles käibib hiina keele kohta mitu nimetust ja mõistet. 

Eeskätt kirjutatud keelt nimetatakse ^ ~$L ( zhongwen , zhõngwen). Et kirjutamine on murdest enam-vähem 
sõltumatu, käib selle mõiste alla ka enamik hiina murdeid. 

Pigem kõneldava keele kohta kasutatakse nimetust >Xia ( hanyu , hänyü), näiteks kontekstis "ma räägin hiina 
keelt". Et mõistemärk ( han , hän ) tähistab hiinlasi kui etnost (hari), käivad selle mõiste alla kõik hiinlaste 
poolt kõneldavad murded. 

Tüpoloogia 


Morfoloogiline tüpoloogia 

Hiina keel on vanemas kirjanduses sageli arvatud isoleerivate keelte hulka. See tähendab, et erinevalt 
aglutineerivatest ja flekteerivatest keeltest on sõnad muutumatud (ei esine sõnamuutmist ega 
sõnamoodustust). Isoleerivates keeltes väljendatakse grammatilisi suhteid iseseisvate, grammatilise 
tähendusega sõnade lisamise teel või sõnajärje abil. 

Tegelikult on hiina keeles olemas liitsõnad ja tuletised. 

Tuletiste tuntumad näited on: 

■ sõnad, mis moodustatakse isikuliste asesõnade mitmusesufiksi -men abil (wõmen 'meie', 
nimen (teie), tämen (nemad) 

■ nimisõnad, mis sisaldavad nominaalsufikseid -zi (häizi 'laps', zhuõzi 'laud') 





Hiinas hakati praktiliselt alles siis, kui pärast Hiina Rahvavabariigi rajamist tuli käibele ladina kirjal põhinev 
häälikukiri pinyin , teadvustama sõnapiire. Hiina kirjas, mis kasutab hiina kirjamärke, sõnapiire ei märgita 
(nagu eesti keeles sõnavahedega): kirjamärkide vaheline kaugus on kogu aeg ühesugune. Ladinakirjalises 
hiina kirjas propageeritakse Hiina Rahvavabariigis alates 1998. aastast sõnade kokkukirjutamist. 

Kirjamärk on hiina kirjas üldiselt silbi esitus grafeemina. Silp moodustab tavaliselt morfeemi, kuid enamasti 
mitte sõna. 

Sõnapiiride teadvustamine ja sõna mõiste käibeletulek tõi hiina keeleteaduses 1980ndate algusest kaasa 
eraldi tähelepanu pööramise morfoloogiale. Uuemas kirjanduses koostatakse sageli tuletiste ja liitsõnade 
liigitusi ning on olemas ka eraldi morfeemisõnastikud. 

Hiina keeles puudub tegusõna pööramine ja nimisõna käänamine. 

Hiina tegusõnadel on hulk sufikseid, mis väljendavad aspekti. Sellised aspektid on näiteks: 

■ duratiiv: väljendab pidevalt ja ühtlaselt kulgevat tegevust või püsivat seisundit; sufiks -zhe, 
näiteks: Qiäng shäng guäzheyi ge päizi. ('Seinal ripub silt.') 

■ inhoatiiv: väljendab tegevuse algust; sufiks -qilai, näiteks: xiäoqilai ('naerma hakkama'), küqilai 
('nutma hakkama') 

■ finitiiv: väljendab tegevuse lõppu; sufiks -tvan, näiteks: zuowan ('valmis tehtud') 

■ resultatiiv: väljendab tegevuse edukat tulemust; sufiksid -dao ja -zhu, näiteks: kändao ('näha 
saanud olema'), jizhu ('meelde jätnud olema') 

Vanema hiina keele morfoloogiline uurimine ja tüpoloogiline iseloomustamine on raske. Juba 3.-5. sajandi 
puhul on täheldatud üksikute morfeemide deleksikaliseerumist ja afiksite kujunemist. Sõnatuletuse algust on 
aga raske jälgida, sest vanahiina kirjakeel kivistus konfutsiaanliku riigiteooria mõjul ning kõnekeel 
eemaldus üha enam kirjakeelest. Pealegi pole vanema hiina keele hääldus teada, mistõttu fonee t iline 
rekonstruktsioon on ebakindel. 


Fonoloogiline tüpoloogia 

Hiina keel on ka toonikeel: helikõrgusel ja selle muutumisel ühe silbi piires on tähendust eristav iseloom. 
Toonide arv on hiina keele eri variantides erinev. Putonghuas on neli tooni. tU Šanghai keeles on ainult kaks 
selgelt väljendunud tooni, Kantoni murderühmas (kõneldakse Guangdongis ja Hongkongis) on üheksa tooni, 
Min Nani murdes kaheksa. 


Kiri 


► Pikemalt artiklis Hiina kiri 

Hiina kiri, mida kasutatakse kõikide hiina keelte kirjutamiseks, on üle 3500 aasta vanune. 

Vanahiina kirjakeele sõnastikes sisaldub üle 40 000 kirjamärgi. Keskkoolis õpitakse tundma 5000 märki, 
lihtsa teksti lugemiseks piisab 3000 märgi tundmisest. 

Kiri on alates esimestest säilinud kirjamärkidest Shangi dünastia ajast muutunud. 

Et kirjamärke ei kasutatud üksnes mõistemärkidena, vaid ka võõrkeelsete (näiteks Xiongnu rahva keelsete) 
nimede ja väljendite transkribeerimiseks, saab teha järeldusi nonde keelte varasema häälduse kohta. 
Sõnaraamatute ülesehituse, luule rütmi ning hääldust edasiandvate tekstide järgi saab teha järeldusi ka hiina 
keele varasema häälduse kohta. 


























Et hiina kiri sobib põhimõtteliselt ka teiste keelte edasiandmiseks, on seda kasutatud ka näiteks kitani keele, 
tšurtšeni keele, mõne tiibeti-birma keele, korea keele ja jaapani keele puhul. 

Hiinas on peale hiina kirja kasutatud ka teisi kirju. Näiteks on Hunani provintsis alates 15. sajandist 
kasutatud naistekirja niishu. 

Peale hiina kirja on nii putonghua kui ka murrete jaoks olemas palju transkriptsioonisüsteeme. Hiina 
Rahvavabariigis on ametliku latinisatsioonina kasutusel Hanyu Pinyin. 

Mõju teistele keeltele 


Hiina keel on tugevasti mõjutanud mitut Kaug-Ida keelt, mis ei ole tema suguluskeeled, eriti korea, jaapani 
ja vietnami keelt. Neil maadel kasutati hiina kirja. Jaapanis ja Lõuna-Koreas kasutatakse hiina kirjamärke 
oma kirja kõrval tänini. 

Tähised 


Hiina keele keelekood on standardi ISO 639-1 järgi zh, standardi ISO 639-2 järgi ehi ja zho. 

Vaata ka 

■ Vanahiina kirjakeel 

■ Uushiina kirjakeel 

■ Putonghua 

■ Keel 

■ Hiina murrete loend 

■ Hiina nimed 


Viited 

1. http://mandarin.about.eom/od/pronunciation/a/tones.htm 

Välislingid 


■ Iseseisev hiina keele õppimine (http://hiinakeel.ee/artiklid/i 

Hiinakeelne Vikipeedia 


Pärit leheküljelt "https://et.wikipedia.org/w/index.php?title=Hiina_keel&oldid=5451468' 

